**NÁRODNÁ RADA SLOVENSKEJ REPUBLIKY**

**VI. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo:1919/2012

**226a**

**Spoločná správa**

výborov Národnej rady Slovenskej republiky o prerokovaní **Vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov** (tlač 226) vo výboroch Národnej rady Slovenskej republiky

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre zdravotníctvo** ako gestorský výbor pri rokovaní o Vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 257 zo 16. októbra 2012 po prerokovaní Vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výbor Národnej rady Slovenskej republiky pre financie a rozpočet a

Výboru Národnej rady Slovenskej republiky pre zdravotníctvo.

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval Vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226) dňa 20. novembra 2012 a odporučil Národnej rade Slovenskej republiky návrh zákona schváliť so zmenami a doplnkami  (uznesenie č. 133 z 20. novembra 2012).

**Výbor Národnej rady Slovenskej republiky pre financie a rozpočet** prerokoval Vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226) dňa 15. novembra 2012 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 95 z 15. novembra 2012).

**Výbor Národnej rady Slovenskej republiky pre zdravotníctvo** prerokoval Vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226) dňa 20. novembra 2012 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 27 z  20. novembra 2012).

**IV.**

Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

**1. V čl. I bod 1** znie:

„1. V § 3 ods. 3 písm. a) sa za slovo „republiky“ vkladajú slová „alebo je organizačnou zložkou podniku zahraničnej osoby na území Slovenskej republiky“ a na konci sa vypúšťa čiarka a pripájajú sa tieto slová: „alebo u zamestnávateľa na základe dohody o prácach vykonávaných mimo pracovného pomeru,“.“.

Spresnenie ustanovenia a zúženie osobného rozsahu verejného zdravotného poistenia o osoby, ktoré nemajú trvalý pobyt na území SR a  nie sú zdravotne poistené v inom členskom štáte EÚ, ak vykonávajú na území SR práce len na základe dohody o prácach vykonávaných mimo pracovného pomeru.

**Výbor NR SR pre zdravotníctvo**

**gestorský výbor odporúča s c h v á l i ť**

**2. V čl. I 1.** bod znie:

„1. V § 3 ods. 3 písm. a) sa za slovo „republiky“ vkladajú slová „alebo je organizačnou zložkou podniku zahraničnej osoby na území Slovenskej republiky“.

Spresnenie ustanovenia

**Ústavnoprávny výbor NR SR**

**Výbor NR SR pre financie a rozpočet**

**gestorský výbor odporúča n e s c h v á l i ť**

**3. V čl. I sa za bod 7 vkladá nový bod 8**, ktorý znie:

„8. V § 11 ods. 7 úvodná veta znie: „Štát je platiteľom poistného, ak v odseku 8 nie je ustanovené inak, za“.

Body 8 až 50 vládneho návrhu zákona sa primerane označia.

Legislatívno-technická úprava vzhľadom na navrhované doplnenie § 11 o nový odsek 8.

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. I sa za bod 8**  vkladajú nové body 9 a 10, ktoré znejú:

„9. V  § 11 sa za odsek 7 vkladá nový odsek 8, ktorý znie:

„(8) Štát nie je platiteľom poistného za osobu podľa odseku 7 písm. a) až l), n) až r), t) a u), ak má v rozhodujúcom období vymeriavací základ podľa § 13 vyšší ako 15-násobok životného minima47a) platného k prvému dňu kalendárneho roka rozhodujúceho obdobia alebo vyšší ako jeho pomerná časť prislúchajúca k počtu kalendárnych dní, počas ktorých poistenec bol osobou podľa odseku 7 písm. a) až l), n) až r), t) a u) (ďalej len „15-násobok životného minima“).“.

Poznámka pod čiarou k odkazu 47a znie:

„47a) Zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov.“.

Doterajšie odseky 8 a 9 sa označujú ako odseky 9 a 10.

10. V  § 11 ods. 9 sa vypúšťa druhá a tretia veta.“.

Body 9 až 50 vládneho návrhu zákona sa primerane označia.

V nadväznosti na doplnenie § 11 o nový odsek 8 sa v čl. I úvodnej vete bodu 9 vládneho návrhu zákona slová „odsekom 10“ nahrádzajú slovami „odsekom 11“, označenie odseku „(10)“ sa nahrádza označením odseku „(11)“ a odkaz 47a sa nahrádza odkazom 47b.

V zákone sa jednoznačne vymedzuje kedy poistenec štátu, ktorý vykonáva zárobkovú činnosť, prestáva byť poistencom štátu. Poistencom štátu ostane poistenec len v prípade, ak jehovymeriavací základ nepresiahne 15-násobok životného minima, čo je suma 2918,70 eur za rok (15 x 194,58). Navrhovanou úpravou nie je dotknuté ustanovenie § 13, resp. § 16, z ktorých vyplýva, že poistenec štátu platí poistné na verejné zdravotné poistenie zo zárobkovej činnosti.

**Výbor NR SR pre zdravotníctvo**

**gestorský výbor odporúča s c h v á l i ť**

**5. V čl. I 12. bod** znie:

„12. V § 13 ods. 9 písm. b) sa za slová „(ďalej len „priemerná mesačná mzda“)“ vkladá čiarka a slová „ak v písmene c) nie je ustanovené inak“.

Spresnenie ustanovenia; vkladané slová sa vzťahujú na text pred bodkočiarkou.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre zdravotníctvo**

**gestorský výbor odporúča s c h v á l i ť**

**6. V  čl. I sa za bod 13** vkladajú nové body 14 a 15, ktoré znejú:

„14. V § 13 ods. 14 sa na konci bodka nahrádza čiarkou a pripájajú sa tieto slová: „ak v odseku 15 nie je ustanovené inak.“.

15. V § 13 sa za odsek 14 vkladá nový odsek 15, ktorý znie:

„(15) Vymeriavací základ štátu pre platbu poistného za osobu uvedenú v § 11 ods. 7, ktorá bola takouto osobou len časť rozhodujúceho obdobia, je pomerná časť vymeriavacieho základu podľa odseku 14 prislúchajúca k počtu kalendárnych dní, počas ktorých bola osobou uvedenou v § 11 ods. 7.“.

Doterajšie odseky 15 a 16 sa označujú ako odseky 16 a 17.“.

Body 14 až 50 vládneho návrhu zákona sa primerane označia.

V nadväznosti na navrhované doplnenie § 13 o nový odsek 15 sa v čl. I úvodnej vete bodu 14 vládneho návrhu zákona slová „odsek 15“ nahrádzajú slovami „odsek 16“ a označenie odseku „(15)“ sa nahrádza označením odseku „(16)“.

V nadväznosti na zavedenie podmienky pre platenie poistného štátom za osoby uvedené v § 11 ods. 7 zákona, sa ustanovuje pomerné zníženie ročného vymeriavacieho základu pre štát o obdobie, kedy poistenec nebol poistencom štátu, ale mal iného platiteľa poistného.

**Výbor NR SR pre zdravotníctvo**

**gestorský výbor odporúča s c h v á l i ť**

**7. V čl. I  bode 17 v § 16 ods. 15** sa slová „je povinný“ nahrádza slovom „môže“.

Povinnosť platiteľa dividend požiadať Úrad pre dohľad nad zdravotnou starostlivosťou o oznámenie poistného vzťahu sa navrhuje zmeniť na možnosť z dôvodu, že platiteľ dividend si môže overiť poistný vzťah aj na stránke úradu v centrálnom registri poistencov.

**Výbor NR SR pre zdravotníctvo**

**gestorský výbor odporúča s c h v á l i ť**

**8. V čl. I sa za 18. bod vkladá nový 19. bod**, ktorý znie:

„19. V § 17 ods. 7 sa slová „odseku 5“ nahrádzajú slovami „odseku 6“.

Nasledujúce body sa primerane prečíslujú.

Legislatívno-technická úprava; v nadväznosti na vloženie nového odseku 4 do § 17 (čl. I, 18. bod) je potrebné upraviť aj vnútorný odkaz v doterajšom odseku 6.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre zdravotníctvo**

**gestorský výbor odporúča s c h v á l i ť**

**9. V čl. I sa za 19. bod vkladá nový 20. bod**, ktorý znie:

„20. V § 18 ods. 1 sa slová „§ 17 ods. 7“ nahrádzajú slovami „§ 17 ods. 8“ a slová „§ 17 ods. 1 až 5“ sa nahrádzajú slovami „§ 17 ods. 1 až 6“.

Nasledujúce body sa primerane prečíslujú.

Legislatívno-technická úprava v nadväznosti na vloženie nového odseku 4 do § 17 (čl. I, 18. bod).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. I sa za bod 20 vkladá nový bod 21**, ktorý znie:

„21. V § 19 ods. 1 písm. a) prvom bode sa slová „§ 13 ods. 3“ nahrádzajú slovami „§ 13 ods. 7“.

Body 21 až 50 vládneho návrhu zákona sa primerane označia.

Spresnenie ustanovenia v nadväznosti na bod 20 vládneho návrhu zákona.

**Výbor NR SR pre zdravotníctvo**

**gestorský výbor odporúča s c h v á l i ť**

**11. V čl. I sa za bod 24 vkladá nový bod 25**, ktorý znie:

„25. V § 19 ods. 2 sa vypúšťa tretia a štvrtá veta.

Poznámka pod čiarou k odkazu 51d sa vypúšťa.“.

Body 25 až 50 vládneho návrhu zákona sa primerane označia.

Navrhuje sa zrušiť povinnosť platiteľa poistného oznamovať odklad povinnosti predložiť daňové priznanie, nakoľko túto oznamovaciu povinnosť má Finančná správa Slovenskej republiky, v dôsledku čoho ide o duplicitnú oznamovaciu povinnosť.

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. I sa za 27. bod vkladá nový 28. bod**, ktorý znie:

„28. V § 21 ods. 1 sa slová „§ 17 ods. 7“ nahrádzajú slovami „§ 17 ods. 8“.

Nasledujúce body sa primerane prečíslujú.

Legislatívno-technická úprava v nadväznosti na vloženie nového odseku 4 do § 17 (čl. I, 18. bod).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre zdravotníctvo**

**gestorský výbor odporúča s c h v á l i ť**

**13. V čl. I sa za bod 30 vkladá nový bod 31**, ktorý znie:

„31. V § 23 ods. 9 písm. c) sa za slová „(§ 11 ods. 7)“ vkladajú slová „okrem poistencov podľa § 11 ods. 7 písm. a) až l), n) až r), t) a u), ktorí sú platiteľmi poistného podľa § 11 ods. 1 písm. a) až c) a ods. 2; počet poistencov sa oznamuje“.

Body 31 až 50 vládneho návrhu zákona sa primerane označia.

V nadväznosti na zmenu spôsobu určenia poistencov štátu sa mení aj spôsob vykazovania týchto osôb; vykazovať sa budú iba poistenci štátu, ktorí sú tzv. „čistí“, t.j. nemajú súbeh s inými platiteľmi poistného podľa § 11.

**Výbor NR SR pre zdravotníctvo**

**gestorský výbor odporúča s c h v á l i ť**

**14. V čl. I  bode 31 v § 23 ods. 15** sa slová „vyplatených dividend za predchádzajúci rok“ nahrádzajú slovami „dividend vyplatených v predchádzajúcom kalendárnom roku“ a slová „podľa § 19 ods. 23“ sa nahrádzajú slovami „na tlačive ustanovenom podľa § 19 ods. 23“.

Spresnenie ustanovenia.

**Výbor NR SR pre zdravotníctvo**

**gestorský výbor odporúča s c h v á l i ť**

**15. V čl. I  bode 31 v § 23 ods. 16** sa slová „príjmov za predchádzajúci rok“ nahrádzajú slovami „príjmov uvedených v daňovom priznaní“ a slová „podľa § 19 ods. 23“ sa nahrádzajú slovami „na tlačive ustanovenom podľa § 19 ods. 23“.

Spresnenie ustanovenia.

**Výbor NR SR pre zdravotníctvo**

**gestorský výbor odporúča s c h v á l i ť**

**16. V čl. I bode 33 v § 24 písm. k)** sa vypúšťa slovo „bydlisko“ a slová „a meno, priezvisko a rodné číslo, ak je zamestnávateľom fyzická osoba“ sa nahrádzajú slovami „a ak je zamestnávateľom fyzická osoba, aj meno, priezvisko, rodné číslo a bydlisko“.

Spresnenie ustanovenia.

**Výbor NR SR pre zdravotníctvo**

**gestorský výbor odporúča s c h v á l i ť**

**17. V čl. I sa za bod 34 vkladá nový bod 35**, ktorý znie:

„35.V § 25 ods. 1 písm. g) sa slová „právnemu zástupcovi“ nahrádzajú slovami „právnemu nástupcovi“.

Doterajšie body 35 až 50 vládneho návrhu zákona sa primerane označia.

Odstránenie technickej chyby (zo znenia ustanovenia jednoznačne vyplýva, že ide o právneho nástupcu, a nie o právneho zástupcu).

**Výbor NR SR pre zdravotníctvo**

**gestorský výbor odporúča s c h v á l i ť**

**18. V čl. I sa za bod 39 vkladá nový bod 40**, ktorý znie:

„40.V § 27 ods. 2 písm. c) sa za slová „[§ 11 ods. 1 písm. d]“ vkladajú slová „okrem poistencov podľa § 11 ods. 7 písm. a) až l), n) až r), t) a u), ktorí sú platiteľmi poistného podľa § 11 ods. 1 písm. a) až c) a ods. 2; počet poistencov sa oznamuje“.

Body 40 až 50 vládneho návrhu zákona sa primerane označia.

V nadväznosti na zmenu v určení platiteľa poistného za poistencov štátu sa vykonávajú aj zmeny v prerozdeľovaní poistného na mesačnej báze. V zmysle navrhovanej úpravy sa budú nahlasovať poistenci štátu, ktorí sú tzv. „čistí“, t.j. nemajú súbeh s inými platiteľmi poistného podľa § 11.

**Výbor NR SR pre zdravotníctvo**

**gestorský výbor odporúča s c h v á l i ť**

**19. V čl. I sa za 39. bod vkladá nový 40. bod**, ktorý znie:

„40. V § 27 ods. 2 písm. e) sa v úvodnej vete slová „písmena e)“ nahrádzajú slovami „písmena d)“.

Nasledujúce body sa primerane prečíslujú.

Legislatívno-technická úprava; v nadväznosti na vypustenie § 27 ods. 2 písm. b) (čl. I, 39. bod) bolo potrebné upraviť vnútorný odkaz aj v § 27 ods. 2 (doterajšom) písmene f).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre zdravotníctvo**

**gestorský výbor odporúča s c h v á l i ť**

**20. V čl. I sa za bod 39 vkladá nový bod 40**, ktorý znie:

„40.V § 27 ods. 3 písm. a) sa slová „písm. a) až c)“ nahrádzajú slovami „písm. a) až c) a e)“.

Doterajšie body 40 až 50 vládneho návrhu zákona sa primerane označia.

Úprava súvisiaca s doplnením platiteľa dividend medzi platiteľov poistného v § 11 ods. 1 (čl. I bod 6).

**Výbor NR SR pre zdravotníctvo**

**gestorský výbor odporúča s c h v á l i ť**

**21. V čl. I bode 50 v § 38b odsek 9** znie:

„(9) Na dividendy zo zisku dosiahnutého v účtovnom období, ktoré sa začalo pred nadobudnutím účinnosti tohto zákona, sa vzťahuje tento zákon v znení účinnom do 31. decembra 2012.“.

Navrhovanou úpravou sa vytvára rovnaký režim pre platenie poistného na verejné zdravotné poistenie v prípade zisku dosiahnutého pred účinnosťou tohto zákona bez ohľadu na to, či dividendy boli vyplatené pred účinnosťou alebo po účinnosti tohto zákona.

**Výbor NR SR pre zdravotníctvo**

**gestorský výbor odporúča s c h v á l i ť**

**22. V čl. I, 50. bode sa v § 38b ods. 11** slová „odseku 2“ nahrádzajú slovami „odseku 10“.

Oprava chybného vnútorného odkazu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre zdravotníctvo**

**gestorský výbor odporúča s c h v á l i ť**

**23. V čl. I úvodnej vete bodu 50** sa slová „až 13“ nahrádzajú slovami „až 14“ a v § 38b sa za odsek 11 vkladá nový odsek 12, ktorý znie:

„(12) Samostatne zárobkovo činná osoba, ktorá zmenila k 1. januáru 2013 príslušnú zdravotnú poisťovňu, je povinná do 8. februára 2013 písomne vykázať príslušnej zdravotnej poisťovni výšku preddavkov na poistné oznámených podľa odseku 11.“.

Doterajšie odseky 12 a 13 sa primerane označia.

Ide o úpravu nadväzujúcu na navrhované ustanovenie § 38b ods. 11, podľa ktorého sa samostatne zárobkovo činná osoba dozvie výšku preddavkov na poistné za obdobie roku 2013 až 31. januára 2013. Z uvedeného dôvodu povinnosť samostatne zárobkovo činnej osoby podľa § 20 ods. 2 písm. b) zákona „písomne vykázať príslušnej zdravotnej poisťovni výšku preddavku na poistné do 8. januára kalendárneho roka“ by bola v roku 2013 nesplniteľná.

**Výbor NR SR pre zdravotníctvo**

**gestorský výbor odporúča s c h v á l i ť**

**24. V čl. I  úvodnej vete bodu 50** sa slová „až 13“ nahrádzajú slovami „až 14“ a § 38b sa dopĺňa odsekom 14, ktorý znie:

„(14) Od 1. januára 2013 do 31. decembra 2013 je sadzba poistného pre štát 4,25% z vymeriavacieho základu.“.

Mení sa sadzba poistného pre platiteľa štát tak, aby bola v súlade s navrhovaným štátnym rozpočtom na rok 2013.

**Výbor NR SR pre zdravotníctvo**

**gestorský výbor odporúča s c h v á l i ť**

**25. V čl. II, 5. bode sa v § 20 ods. 1 písm. n)** označenie odkazu 41aad) a poznámky pod čiarou k odkazu 41aad nahrádza označením 41ba.

Úprava chronologického číslovania poznámok pod čiarou.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre zdravotníctvo**

**gestorský výbor odporúča s c h v á l i ť**

**26. Čl. II sa dopĺňa bodmi 6 a 7**, ktoré znejú:

„6. V § 20b ods. 1 písm. a) sa slová „klasifikačného systému“ nahrádzajú slovami „klasifikačného systému diagnosticko-terapeutických skupín“ (ďalej len „klasifikačný systém“).

7. V § 20b sa odsek 1 dopĺňa písmenom k), ktoré znie:

„k) uskutočňuje vzdelávanie zdravotníckych pracovníkov v  akreditovanom certifikačnom študijnom programe certifikovanej pracovnej činnosti klasifikačný systém v zdravotníctve.“.

Navrhovanou kompetenciou úradu je vzdelávanie zdravotníckych pracovníkov v oblasti používania klasifikačného systému. Úrad bude vzdelávať lekárov, sestry a ďalších zdravotníckych pracovníkov, ktorí budú u poskytovateľa zdravotnej starostlivosti pracovať s DRG systémom, v akreditovanom certifikačnom študijnom programe v certifikovanej pracovnej činnosti klasifikačný systém v zdravotníctve. Uvedené kompetencie úrad bude vykonávať v rámci svojho rozpočtu, resp. rozpočtu určeného na DRG.

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k  Vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226) vyjadrených v ich uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky Vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226) **s c h v á l i ť s odporúčanými pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 – 26** uvedených v IV. časti tejto spoločnej správy nasledovne

- o bodoch **1, 3 – 26** **s p o l o č n e** s návrhom gestorského výboru **s c h v á l i ť**

- o  bode **2 s a m o s t a t n e**  s  odporúčaním gestorského výboru

**n e s c h v á l i ť**

2. Poveril spoločného spravodajcu výborov **Ivana V a r g u** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

Predmetná spoločná správa výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 226) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 40 z 27. novembra 2012.

Bratislava 27. novembra 2012

**Richard R a š i**

predseda

Výboru Národnej rady Slovenskej republiky

pre zdravotníctvo